मैं लंगूरों, स्टोन लिज़र्ड के बच्चों, नोपेरा-बो,
एक संदेशवाहक, एक सेल्की और हमारे महाखलनायक पूर्वज का सामना कर चुकी हूँ।
लेकिन मुझे अभी भी बिजली से चलने वाले औज़ारों को इस्तेमाल करने की इजाज़त नहीं है?
ज़रा बताइएगा यह कैसे सही है।
इससे मुझे ऐसा महसूस होता है कि तुम्हारी सुरक्षा मेरे हाथों में है।
मुझे यह करने दो, पैन।
मैं तुम्हारा दर्द समझता हूँ, पैंडोरा।
रोमांचक यात्राओं का सालों का अनुभव
और मुझे एक ख़ंजर फेंकने तक की इजाज़त नहीं है।
मेरा तो बस यही सुझाव है कि तुम कोई ऐसा शौक़ चुनो
जो हाथों-पैरों और मांसपेशियों और अच्छे निशाने पर
निर्भर ना करता हो।
उसमें बहुत जोखिम होगा।
रस। क्या तुम्हारे पास टॉर्च है?
यहाँ बहुत ज़्यादा अंधेरा है। मुझे तिजोरी दिखाई नहीं दे रही।
वह देखो।
क्या मिला तुम्हें? कोई दिलचस्प चीज़ है?
दीवारें झाड़ से ढकी हुई हैं।
लाल काँटों का क्या?
वे भी दिख रहे हैं। मुझे…
रुको, वह क्या है?
कर्सिज़!
एज़्टेक हार
हैलो?
देखो, वहाँ कोई नहीं है। कम से कम कोई ज़िंदा इंसान तो नहीं।
इसी बात का तो मुझे डर है।
क्या तुमने यह देखा था, रस?
हाँ। यह कौन है?
यह अपोलो हैं। ऐलेक्स के पिता। तुम्हारे दादाजी।
वह अकेले नहीं हैं। देखिए।
वह अपोलो के जुड़वाँ भाई, आर्टेमिस हैं। मैं बाक़ी लोगों को नहीं पहचानती।
वैसे, वहाँ ज़र्कसीज़ हैं, ऐलेक्स के दादा।
फ़्रेया, कॉर्नेलियस की बेटी, बेचारी लड़की।
और इन्हें किसी परिचय की ज़रूरत नहीं।
तिजोरी।
मुझे पता था मुझे कॉर्नेलियस की याद से वह नंबर याद रखना चाहिए।
क्या यह एकदम आख़िरी पुरानी चीज़ है? एक बोलिंग बॉल?
इस पर बने दाँतों को देखो।
खोया हुआ टुकड़ा रेतघड़ी है।
सच में। हम घूम-फिरकर वहीं आ गए। हमारी यात्रा का अंत क़रीब है।
ओह, नहीं। लिंडा, मत करो!
लिंडा! रुक जाओ!
ओह, नहीं। लिंडा।
तो, कॉर्नेलियस को आख़िरकार वह संदूक मिल गया,
लेकिन जब उन्होंने रेतघड़ी को छुआ, तो वह लिंडा की तरह पत्थर में बदल गए।
लेकिन ऐलेक्स ने तो रेतघड़ी को नहीं छुआ था और वह फिर भी पत्थर में बदल गए।
मेरा तार्किक निष्कर्ष यह है कि जब आप पुरानी चीज़ को छूते हैं,
तो आप श्रापित हो जाते हैं, लेकिन अगर आप उसे चुराते हैं, तो आपका परिवार भी श्रापित हो जाता है।
इसीलिए यह झाड़ हमें इन पुरानी चीज़ों तक लेकर जा रहा है।
उस श्राप को ख़त्म करने के लिए, जो कॉर्नेलियस की वजह से हमारे परिवार को मिला।
झाड़ हमें इस संदूक तक ले आया, लेकिन हम इसे छू नहीं सकते? मुझे यह बात समझ नहीं आ रही है।
हमसे कोई कड़ी छूट रही है।
समझ गई। चित्रलिपियाँ।
हमें इनका अनुवाद कराना होगा।
"महान शक्ति को पाने के लिए दो टुकड़ों को साथ लाओ।
तीसरा टुकड़ा ताक़तवर रक्षक है।"
तीसरा टुकड़ा?
तुमने यह कहाँ देखा था?
मैं ऐलेक्स की किताब के लिए एक शोध में उसकी मदद कर रही हूँ।
अच्छा।
स्काई, क्या तुम्हारे पास इतना समय है कि हम मेरे दफ़्तर में जाकर बात कर सकें?
ज़रूर। मैं तुम्हारे ठीक पीछे-पीछे आ रही हूँ।
"तीसरा टुकड़ा"? क्या किसी ने तीसरा टुकड़ा देखा?
हो सकता है उस कमबख़्त ने उसे छुपा दिया हो। समुद्री डाकू बनकर जो सबसे पहली चीज़ें
आप सीखते हैं, उनमें से एक है कि "अपना सारा ख़ज़ाना एक ही जगह मत दबाओ।"
मुझे नहीं लगता कि कॉर्नेलियस के पास कुछ भी छुपाने का वक़्त था।
लगता है कि जैसे ही उन्होंने रेतघड़ी को छुआ, वह पत्थर में तब्दील हो गए।
हो सकता है यह उस पज़ल के बक्से की तरह हो, जिसकी धुन रस पर सवार थी।
मुझ पर कोई धुन सवार नहीं थी।
तुम्हें पज़ल का बक्सा बहुत पसंद हैं।
तुम तो पज़ल के बक्से से शादी तक…
ओह, नहीं! क्या मैं पत्थर में तब्दील हो रही हूँ?
-उसके उलट, इसका नतीजा अच्छा निकला है। -हे।
मुझे तुम्हारी फ़िक्र हो रही है, स्काई।
कुछ महीनों पहले, लग रहा था कि तुम यहाँ नौकरी करने के लिए तैयार हो
और अब तुम ऐलेक्स की किताब पर काम कर रही हो?
ओह, जॉर्जिया, तुमसे संपर्क ना करने के लिए मुझे माफ़ कर दो।
मैंने यहाँ म्यूज़ियम में तुम्हें लेकर बड़ी योजनाएँ बनाई हुई हैं।
अगर अब तुम्हें इसमें दिलचस्पी नहीं है, तो बस मुझे बता दो।
मुझे निश्चित ही इसमें दिलचस्पी है।
मैं बच्चों के साथ बहुत व्यस्त रही हूँ और ऐलेक्स को जल्दी ही किताब ख़त्म करनी है, इसलिए…
इसलिए सब उसी काम में लगे हुए हैं। लेकिन हमारा काम पूरा होने वाला है।
ठीक है, डिअर। तब तक, अगर तुम्हें
किसी और बारे में बात करनी हो तो मुझे बताना।
शुक्रिया। सब कुछ ठीक हो जाएगा।
मैं जल्दी ही तुमसे संपर्क करूँगी।
मुझे फूलों का हार तो नहीं मिला, लेकिन एक क्रेट के पीछे मुझे यह दबा हुआ मिला।
कॉर्नेलियस की याद वाला नक़्शा। वह संदूक यहीं से आया था।
हमें अभी भी उस हार को ढूँढना होगा।
हमने सब जगह देख लिया। वह यहाँ नहीं है।
पत्रिकाओं में भी उसका ज़िक्र कहीं नहीं है।
ज़रा रुको। मुझे अभी-अभी कुछ याद आया।
कोई कहीं मत जाना।
भीषण आतंक डरावना इतिहास
"डरावना इतिहास"? पैंडोरा, तुम्हें ये कहाँ मिलीं?
मेरे पास इनका सब्सक्रिप्शन आठ साल की उम्र से है। डैड ने मंज़ूरी दी थी।
बेशक दी होगी।
यह रही। "यूकाटैन जंगल के 'ब्रूहा'।"
जिसका स्पैनिश में मतलब है "जादूगरनी"।
यह तो सबको पता है।
-मुझे इसे पढ़ने दो। -उसकी ज़रूरत नहीं। इस तस्वीर को देखो।
यह तो वही संदूक वाली चीज़ है।
चूँकि हमें उम्मीद है कि संदूक ही आख़िरी पुरानी चीज़ है, अपनी छुट्टियों का मज़ा उठाना।
दरअसल, क्या तुम मेरा एक काम करोगे?
मैं जानती हूँ कि यह… लेकिन क्या तुम…
हम इसका पूरा ख़याल रखेंगे।
ठीक है, बच्चों। मार्जी इंतज़ार कर रही है।
स्काई, मुझे पूछना पड़ेगा, ये पुरानी चीज़ें जो हम ले जा रहे हैं,
ये ग़ैर-क़ानूनी तो नहीं हैं ना?
हम बहुत पुराने दोस्त हैं, तो मैं तुम्हें सच बता देती हूँ।
ये पुरानी चीज़ें…
समझ नहीं आता और किस तरह कहूँ… ये श्रापित हैं।
लेकिन ग़ैर-क़ानूनी नहीं हैं? फ़्यू! यह तो राहत की बात है।
श्राप तो हम संभाल सकते हैं। फ़ेडरल एजेंटों को संभालना एक बिल्कुल अलग बात है।
सच में? तुम्हें डर नहीं लग रहा है?
पहले तो मुझे भी इस पर यक़ीन करने में परेशानी हुई थी, जबकि यह मेरे परिवार की बात है।
जब मेरे दोस्त मुझसे कुछ कहते हैं, तो मैं उन पर भरोसा करती हूँ।
सीधी सी बात है।
समझने के लिए शुक्रिया।
मुझे माफ़ कर दो, मैंने तुम्हें पहले इसके बारे में नहीं बताया।
मैं समझती हूँ। तुम अपने परिवार की रक्षा कर रही थीं।
लेकिन, स्काई, तुम मेरा परिवार हो और तुम्हारी रक्षा करना मेरी भी ज़िम्मेदारी है।
मेरी अगली पेंटिंग में, मैं नवजागरण शैली के साथ प्रयोग करूँगा।
मैं कुम्हार का काम सीखने के लिए भी काफ़ी उत्सुक हूँ।
तुम्हारे पास इतने सारे नए शौक़ों के लिए समय नहीं होगा, लैरी।
अभी भी समय-समय पर परिवार को हमारी मदद की ज़रूरत पड़ सकती है।
स्टैन, तुम्हें हक़ीक़त को स्वीकार करना होगा।
एक बार वे इस कमबख़्त श्राप से मुक्त हो गए और ऐलेक्स वापस आ गए,
उसके बाद कोई भी यहाँ कभी नहीं आना चाहेगा।
हमें यह बात पसंद हो या ना हो, पर अब हम किसी काम के नहीं रहेंगे।
मुझे यह बात पसंद नहीं।
मेरी ज़िंदगी का कोई लक्ष्य होना चाहिए। अगर मैं किसी काम का नहीं, तो मेरा क्या अस्तित्व है?
-हमारे पास पानी है, खाना है… -और एक पैदल यात्रा के लिए नक़्शा है।
दुकानदार ने कहा कि स्थानीय गाइड अब इस रास्ते से नहीं जाते हैं,
क्योंकि उन्हें जंगलों में रहने वाली जादूगरनी से डर लगता है।
इसका मतलब है हमें शायद अकेले ही जाना होगा।
बढ़िया।
क्या तुम बच्चों को इसकी गंध आ रही है? यह फूलों की गंध है। "प्लूमेरिया"?
यह तो हार वाला फूल लग रहा है।
और वहाँ और भी हैं।
पक्का यह रास्ता "हैन्सेल एंड ग्रैटल" जैसे किसी कैंडी हाउस तक जाता होगा।
मतलब, वह परिकथा जिसमें दो बच्चे फँस जाते हैं और एक जादूगरनी उन्हें लगभग खाने वाली होती है?
हाँ, लेकिन उसमें कैंडी होती है।
अंत की बात करें तो।
अब क्या करें, मॉम?
मैं अंदर जा रही हूँ।
तुम यहाँ मेरे इशारे का इंतज़ार करना, ठीक है?
-यह कितना सुन्दर है। -वाह।
क्या आपको कोई कैंडी दिख रही है?
ऐसा लग रहा है कि यहाँ कैंडी होनी चाहिए।
ऐसा मत करो!
आपका स्वागत है, यात्रियों। मेरा नाम आनिया है।
तुम… मैं आपको जानता हूँ।
मेरे अच्छे व्यवहार के कारण कई लोगों को लगता है
कि वे मुझे जानते हैं।
तुम लोगों को भूख लगी होगी। आओ, चलो, कुछ खा लेते हैं।
यह वही पुरातत्वविज्ञानी है जिसे हमने कॉर्नेलियस की याद में देखा था।
-वह एक जादूगरनी है? -यह लग तो उसके जैसी ही रही है,
लेकिन वह सौ साल पहले की बात थी।
सब कुछ ठीक है ना?
क्या तुम मेरे साथ नाश्ता करने नहीं चलना चाहोगे?
मैंने अपनी बेटी डालिया के लिए थोड़ा अतिरिक्त बनाया था, लेकिन उसे आने में देर हो जाएगी।
क्या आप और आपकी बेटी यहाँ बहुत लम्बे समय से रह रहे हैं?
मैक्सिको में, हाँ।
पहले हम देश के कई हिस्सों में घूमते रहे,
लेकिन अब सालों से यूकाटैन में हैं।
आनिया, तुम्हारे गले का हार सुंदर है। यह तुम्हें कहाँ मिला?
यह एक लम्बी कहानी है।
तुम लोग ख़ुशक़िस्मत हो, कहानी सुनाने के लिए मेरे पास बहुत समय है।
एक बार की बात है, मैं पुरातत्वविज्ञान की एक छात्रा थी,
जिसे एज़्टेक की पुरानी चीज़ों में काफ़ी दिलचस्पी थी।
उस समय में, प्राचीन सभ्यताओं के बारे में जानकारी हासिल करना बहुत मुश्किल होता था।
किस समय में?
बहुत लम्बे समय पहले। बीच में मत टोको।
मेरी क्लास में मेरे अलावा और कोई लड़की नहीं थी।
किसी ने मेरे काम को गंभीरता से नहीं लिया और मुझे मेरी खोजयात्रा के लिए आर्थिक मदद नहीं मिली,
फिर एक दिन, मैं एक रहस्यमय संग्राहक से मिली।
उनका नाम कॉर्नेलियस था! वह हमारे पड़-पड़-पड़ दादा थे।
क्या?
तुम कॉर्नेलियस वैंडरहूवेन के वंशज हो?
हाँ, काश हम नहीं होते।
हम उस शैतान की वजह से श्रापित हो गए हैं।
और उस एक पुरानी चीज़ की वजह से, जिस तक तुम उसे ले गई थीं, एक संदूक।
लाटोआनीज़ डिफ़ेन्स? वह तुम्हारे पास है?
मैं सालों सोचती रही कि उस संदूक का क्या हुआ?
आप हमें उसके बारे में क्या बता सकती हैं?
शुरू में मैंने कॉर्नेलियस को उस तक पहुँचाने का प्रस्ताव इसलिए दिया था क्योंकि मुझे
अपने पुरातत्वविज्ञान के क्षेत्र में तरक़्क़ी करनी थी।
लेकिन मैक्सिको जाने के दौरान
मुझे अपने फ़ैसले पर पछतावा होने लगा।
लाटोआनीज़ डिफ़ेन्स की सुरक्षा मिलते ही,
मेरा कोई कुछ नहीं बिगाड़ पाएगा।
मेरी हर इच्छा पूरी हो जाएगी!
लाटोआनीज़ डिफ़ेन्स का काम महान लोगों को हार से बचाना था।
लेकिन मुझे एहसास हुआ कि कॉर्नेलियस उसी परिणाम के लायक़ था जिससे वह बचने की कोशिश कर रहा था।
मैं समझ चुकी थी कि मुझे उसे संदूक को इस्तेमाल करने से रोकना है, लेकिन कैसे?
वह उसे हासिल करने का फ़ैसला कर चुका था।
ख़ुशक़िस्मती से, मेरे शोध के ज़रिये, मैं यह बात जानती थी कि संदूक की शक्तियाँ
एक तीसरे टुकड़े, एक रक्षक तत्व के बिना हासिल नहीं की जा सकती थीं।
लेकिन कॉर्नेलियस को यह बात नहीं पता थी।
फ्यूज़ को जलाओ!
मैंने लाटोआनीज़ डिफ़ेन्स को कॉर्नेलियस और उन दूसरे इंसानों से दूर रखने को
अपनी ज़िंदगी का लक्ष्य बना लिया, जो उसकी रक्षात्मक शक्तियों का दुरुपयोग करना चाहते थे।
इसलिए मैं जंगल में ग़ायब हो गई,
जहाँ मुझे जल्दी ही पता चला कि इस हार में जीवन शक्ति है।
और इसीलिए मैं अभी भी यहाँ हूँ।
यह हार आपको अमर बनाता है?
यह तो मुझे नहीं पता, लेकिन इसने हर तरह के ख़तरे से एक रक्षक बनकर मेरी रक्षा की है।
हमें इस फूल से ही रेतघड़ी को छूना होगा।
आनिया, हमारे साथ वापस चलो, ताकि हम इस श्राप को तोड़ सकें। प्लीज़।
नहीं तो, इस बार रस और पैंडोरा पत्थर में तब्दील हो जाएँगे।
पत्थर में? बेशक, मैं तुम्हारे साथ चलकर मदद करूँगी।
कोई भी परिवार अलग नहीं होना चाहिए।
बहुत अच्छे। शुक्रिया। हमारा प्लेन जंगल के बाहर खड़ा है।
अभी नहीं। अंधेरा हो गया है।
चलो, थोड़ी नींद ले लेते हैं और हम सुबह चलेंगे।
अभी ज़्यादा देर नहीं हुई है। सूरज ढला नहीं है।
डालिया पक्का अब तक वापस आ गई होगी।
मैं तुम लोगों को सुबह उससे मिलवाऊँगी। तुम्हें वह बहुत पसंद आएगी।
हमें कुछ करना होगा। हम पूरी रात यहाँ नहीं रुक सकते।
मुझे यह कहते हुए अच्छा नहीं लग रहा है, लेकिन उसकी नज़र बचाकर हम उसका हार चुरा सकते हैं।
फिर हम में और कॉर्नेलियस में कोई अंतर नहीं रह जाएगा।
अगर आनिया को समय चाहिए, हमें उसका सम्मान करना होगा।
-रस, तुम जागे हुए हो? -हाँ।
मुझे किसी के बात करने की आवाज़ सुनाई दे रही है। तुम्हें?
यह आनिया या उसकी बेटी होगी।
मुझे जाकर पता लगाना होगा कि वहाँ क्या हो रहा है।
रुको, मैं तुम्हारे साथ चलता हूँ।
रस, सुनो। वह आवाज़ आ रही है।
यह आनिया की आवाज़ है। सुना? चलो, वापस चलते हैं।
ज़रा रुको। वह किसी से बात कर रही है। मैं देखना चाहती हूँ किससे।
मेरी बच्ची, तुम्हें इतना अकेला देखकर मुझे दुःख होता है।
हाँ, मैं समझती हूँ।
मुझे पता है तुम अजनबियों को देखकर घबरा जाती हो,
लेकिन वे बच्चे बहुत प्यारे हैं।
-उस लड़की को देखकर मुझे तुम्हारी याद आती है। -माफ़ कर दो। एलर्जी की वजह से।
बाल-बाल बच गए। चलो, चलते हैं।
नींद नहीं आ रही?
हाँ। मतलब, थकान की वजह से।
चलो, मैं तुम्हें अपना बग़ीचा दिखाती हूँ। आज की रात मूनफ़्लावर बेहद सुंदर लग रहे हैं।
मुझे लगता है हम बस…
चलो भी, एक झलक देख लो। तुमने ऐसा कुछ कभी नहीं देखा होगा।
यह काफ़ी सुंदर है, लेकिन अब हमें सो जाना चाहिए।
नहीं!
यह क्या बक…
मैंने तुमसे "हैन्सेल एंड ग्रैटल" के बारे में क्या कहा था?
बच्चों?
पैंडोरा? रस? कहाँ हो तुम लोग?
रस? पैंडोरा? रस?
आनिया? क्या यह तुम हो?
तुम ज़रूर आनिया की बेटी हो। डालिया, है ना?
हाय। मेरा नाम स्काई है और मैं अपने बच्चों को ढूँढ रही हूँ।
स्काई। तुम जाग कैसे गईं?
मेरे बच्चे कहाँ हैं?
वे मेरे मूनफ़्लावर देखने गए हैं।
वे जल्दी ही वापस आ जाएँगे। मेहमानों का आना कितना अच्छा होता है।
आनिया, हमारे पास ये खेल खेलने का समय नहीं है।
मैं कोई खेल नहीं खेल रही हूँ।
उस श्राप के लिए तुम्हारा परिवार ज़िम्मेदार है जिसने मेरी ज़िंदगी तबाह कर दी।
उसके बदले में तुम थोड़ी देर हमारे पास रुक तो सकती हो।
रस, पैंडोरा और मेरा उस श्राप से कोई लेना-देना नहीं है।
जो भी कॉर्नेलियस ने किया, हमें उस सबसे नफ़रत है।
हम इस जंग में एक ही पक्ष से लड़ रहे हैं।
रस, सुनो। यह मॉम की आवाज़ है।
मुझे बताओ मेरे बच्चे कहाँ हैं!
मॉम! हम यहाँ अंदर हैं! मॉम!
मैंने अपनी पूरी ज़िंदगी लाटोआनीज़ डिफ़ेन्स से इस दुनिया की रक्षा करने में लगा दी,
और मुझे उसका क्या इनाम मिला?
डालिया और मुझे छुप-छुपकर एक जंगल से दूसरे जंगल में जाना पड़ता था,
क्योंकि लोग मुझसे डरते हैं। वे मुझे "ब्रूहा" कहते हैं।
और फिर, एक दिन, मैं नींद से जागती हूँ,
और देखती हूँ कि डालिया, वह… ऐसी हो गई।
मुझे बहुत अफ़सोस है, आनिया।
अगर मेरे बच्चों के साथ यह हुआ होता, तो मैं भी सहन नहीं कर पाती।
देखो, उस तिजोरी के चोरी होने से तुम्हारा और हमारा परिवार
श्रापित हो गया।
और हमारे पास उसे रोकने का एक मौक़ा है अगर हम…
मुझ पर इतना कुछ बीतने के बाद मुझे चोर कहने की तुम्हारी हिम्मत कैसे हुई?
-मॉम! -अपने परिवार के साथ मज़े करो।
मुझे माफ़ कर दीजिए कि हम वहाँ से चले आए।
ओह, मेरे बच्चों।
मुझे अफ़सोस है कि तुम्हें यह सब झेलना पड़ा।
हम कुछ न कुछ सोच लेंगे। हम पक्का सोच लेंगे।
यह ठीक नहीं हो रहा है।
हम उस श्राप को तोड़ने के इतने क़रीब आकर अब नाकामयाब नहीं हो सकते!
आनिया! आनिया!
वे मेरे बग़ीचे को नष्ट कर रहे हैं।
वे ऐसे बर्ताव कर रहे हैं जैसे मैंने उन्हें किसी काल कोठरी में बंद कर दिया हो।
यह स्वर्ग है।
कॉर्नेलियस वैंडरहूवेन का परिवार तो इसके लायक़ भी नहीं है।
वे जल्दी ही शांत हो जाएँगे
और तुम तीनों एक दूसरे के सबसे अच्छे दोस्त बन जाओगे।
मेरा दिल कहता है।
ओह, नहीं, मेरे "प्लूमेरिया" नहीं।
अगर तुमने एक और "प्लूमेरिया" उखाड़ा, तो तुम बहुत पछताओगी।
आनिया, प्लीज़ हमें बाहर आने दो।
नहीं, मैं कॉर्नेलियस वैंडरहूवेन के परिवार को आज़ाद नहीं घूमने दे सकती।
मुझे इंसाफ़ चाहिए।
आप सोचती होंगी कि आप इस कहानी की नायिका हैं, लेकिन यह सच नहीं है।
कॉर्नेलियस को वह संदूक कभी नहीं मिलता,
अगर आप उन्हें उस तक नहीं पहुँचातीं। यह बात तो मैं अच्छे से जानती हूँ।
तुम कुछ नहीं जानतीं, बच्चे।
तब मेरी उम्र कम थी। मैंने अपनी उस ग़लती के लिए ज़रूरत से ज़्यादा भरपाई की है।
पर अब मुझे एक और ग़लती करने के लिए मजबूर मत करो!
मान लिया कि उस समय आपने कॉर्नेलियस से दुनिया की रक्षा की थी।
लेकिन अब वह जा चुके हैं।
हम उस संदूक का इस्तेमाल सिर्फ़ अपने डैड को बचाने के लिए करने वाले हैं।
उन्होंने कुछ ग़लत नहीं किया था, बिल्कुल आपकी बेटी की तरह।
अगर आप हमें यहाँ रोककर रखती हैं, तो इस कहानी की खलनायक आप होंगी।
फिर आपसे दुनिया को कौन बचाएगा?
मेरी तरफ़ ऐसे मत देखो।
मैं सिर्फ़ कॉर्नेलियस को सज़ा देना चाहती थी।
मुझे नहीं पता था कि उसका परिवार भी श्रापित होगा।
अगर मुझे पता होता कि ऐसा होगा, तो मैं कभी हार अपने पास नहीं रखती।
इस उम्र का क्या फ़ायदा, जब तुम मेरे साथ नहीं हो?
इसे ले लो।
आपको ऐसा करने की कोई… आप बस हमारे साथ चल सकती हैं।
अब मुझे यह नहीं चाहिए। तुमने सही कहा था।
मैं कॉर्नेलियस को बहुत ज़्यादा ताक़त हासिल करने से रोकने की कोशिश कर रही थी,
और उसके बजाय उसने मुझे ही विकृत कर दिया।
अपने पिता को बचाने के बाद,
लाटोआनीज़ डिफ़ेन्स को ज़रूर नष्ट कर देना।
या तो अपने हाथों से या उन लोगों के द्वारा, जो उसके असली हक़दार हैं।
आनिया, शुक्रिया।
चलो, पूर्णिमा की रात का पूरा फ़ायदा उठाते हैं।
तुम दोनों ऐलेक्स को तैयार होने के लिए कहो। मैं रेतघड़ी लेकर आती हूँ।
समझ गए।
पानी अंदर डाल दिया है। अब इसमें भेंट डालो।
डैड?
वह कहाँ हैं?
उन्हें अब तक जवाब दे देना चाहिए था। कुछ तो गड़बड़ है।
उप-शीर्षक अनुवादक : पुनीत कुसुम